Ευρύζελμις

Ο Ευρύζελμις ή Εβρύζελμις ή Εβροζέλμης ή Ευρύτελμις ήταν βασιλιάς των Οδρυσών της Θράκης περ. 387 ή 385 π.Χ..

Βίος
Ήταν γιος και διάδοχος του Αμαδόκου. Από τα νομίσματα που είχε κόψει φαίνεται ότι πρωτεύουσα του ήταν τα Κύψελα. Από επιγραφή που έχει βρεθεί στην Ακρόπολη και αναγράφει απόφαση της βουλής επί άρχοντος Μυστιχίδου (386 - 385π.χ) φαίνεται ότι ήταν σύμμαχος των Αθηναίων και για αυτό τον σκοπό ο  Ευρύζελμις είχε στείλει πρεσβεία στην Αθήνα. Έχουν βρεθεί νομίσματα με την επιγραφή ΕΥΒΡ ή ΕΒΡ που πιστεύεται ότι ήταν δικά του. Στις αρχές του 20ού αιώνα κατά την καταστροφή των τειχών της Αδριανούπολης βρέθηκε εντοιχισμένη επιγραφή του 4ου αιώνα π.χ που έγραφε ΕΒΥΙΕΛΜΙΣ ΣΕΥΘΟΥ ΓΡΙΑΝΕΥΣ

Πηγές 
Κωνσταντίνος Κουρτίδης: Ιστορία της Θράκης από των  αρχαιοτάτων χρόνων μέχρι του 54 μ.χ., Τυπογραφείο Αλευρόπουλου, Εν Αθήναις 1932
Θρακική επετηρίς, ετήσιον δημοσίευμα της Εν Αθήναις Θρακικής αδελφότητας, Τυπογραφείο Ανέστη Κωνσταντινίδου, Εν Αθήναις 1897

Βασιλείς των Οδρυσών